Document ID: 31999D0126

Title and Content:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Δεκεμβρίου 1998 σχετικά με το κοινοτικό στατιστικό πρόγραμμα 1998-2002 (1999/126/EK) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 213, το σχέδιο απόφασης που υποβλήθηκε από την Επιτροπή, τη γνώμη του Ευρωπαϊκού Κοινοβουλίου (1), τη γνώμη της Οικονομικής και Κοινωνικής Επιτροπής (2), Εκτιμώντας: ότι, σύμφωνα με το άρθρο 3 παράγραφος 1 του κανονισμού (ΕΚ) αριθ. 322/97 του Συμβουλίου, της 17ης Φεβρουαρίου 1997, σχετικά με τις κοινοτικές στατιστικές (3), θα πρέπει να καταρτισθεί κοινοτικό στατιστικό πρόγραμμα 7 ότι η Οικονομική και Νομισματική Ένωση επιβάλλει ουσιαστικές απαιτήσεις στην παροχή στατιστικών για θέματα νομισματικά, χρηματοπιστωτικά και ισοζυγίου πληρωμών για την Κοινότητα 7 ότι, σύμφωνα με τον κανονισμό (ΕΚ) αριθ. 322/97, η Κοινότητα θα πρέπει να μπορεί να έχει έγκαιρη πρόσβαση σε στατιστικές πληροφορίες που να είναι ενημερωμένες, αξιόπιστες, κατάλληλες, συγκρίσιμες μεταξύ κρατών μελών και να συλλέγονται με τον αποτελεσματικότερο δυνατό τρόπο για τη διαμόρφωση, την εφαρμογή, την παρακολούθηση και την αξιολόγηση των πολιτικών της 7 ότι το να είναι διαθέσιμες ενημερωμένες και συγκρίσιμες στατιστικές υψηλής ποιότητας, είναι συχνά αναγκαία συνθήκη για την εφαρμογή των πολιτικών της Κοινότητας 7 ότι, προκειμένου να εξασφαλιστεί η συνοχή και η συγκρισιμότητα των στατιστικών πληροφοριών στην Κοινότητα, είναι ανάγκη να καταρτιστεί μεσοπρόθεσμο κοινοτικό στατιστικό πρόγραμμα το οποίο θα καθορίζει τους προσανατολισμούς, τους κύριους τομείς και τους στόχους των δράσεων που προβλέπονται στο πλαίσιο των εν λόγω προτεραιοτήτων 7 ότι, σε ορισμένους τομείς που καλύπτονται από διάφορες κοινοτικές πολιτικές, είναι σημαντική η ταξινόμηση των δεδομένων ανά φύλο 7 ότι η ειδική μέθοδος κατάρτισης των κοινοτικών στατιστικών απαιτεί ιδιαίτερα στενή συνεργασία στα πλαίσια ενός αναπτυσσόμενου κοινοτικού στατιστικού συστήματος, μέσω της επιτροπής του στατιστικού προγράμματος, που συστάθηκε με την απόφαση 89/382/ΕΟΚ, Ευρατόμ (4), όσον αφορά την αναπροσαρμογή του συστήματος, κυρίως με τη θέσπιση των νομικών μέσων που είναι αναγκαία για την κατάρτιση των εν λόγω κοινοτικών στατιστικών και ότι πρέπει να λαμβάνεται υπόψη η επιβάρυνση των ερωτώμενων, είτε πρόκειται για επιχειρήσεις είτε για νοικοκυριά ή για άτομα 7 ότι, σύμφωνα με το άρθρο 3 παράγραφος 1 του κανονισμού (ΕΚ) αριθ. 322/97, πριν υποβάλει το σχέδιο απόφασής της, η Επιτροπή υπέβαλε τις κατευθυντήριες γραμμές σχετικά με την κατάρτιση του προγράμματος στην επιτροπή του στατιστικού προγράμματος, στην ευρωπαϊκή συμβουλευτική επιτροπή στατιστικής πληροφόρησης στον οικονομικό και κοινωνικό τομέα και στην επιτροπή στατιστικών για θέματα νομισματικά, χρηματοπιστωτικά και ισοζυγίου πληρωμών 7 ότι, κατά την εφαρμογή του παρόντος προγράμματος, ισχύουν οι αρχές που μνημονεύονται στο άρθρο 10 του κανονισμού (ΕΚ) αριθ. 322/97, ιδίως οι αρχές περί αμεροληψίας και αξιοπιστίας 7 ότι μια αναφορά σε στατιστική δράση στο προσαρτημένο πρόγραμμα-πλαίσιο δεν επηρεάζει τις εξουσίες της αρμόδιας για τον προϋπολογισμό αρχής, όπως ορίζονται στη συνθήκη, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Συστήνεται το κοινοτικό στατιστικό πρόγραμμα για την περίοδο 1998-2002 (στο εξής: «το πρόγραμμα»). Το πρόγραμμα προσαρτάται στην παρούσα απόφαση. Καθορίζει τους προσανατολισμούς, τους κύριους τομείς και τους στόχους των δράσεων που προβλέπονται για την περίοδο αυτή. Άρθρο 2 Λαμβάνοντας υπόψη τους πόρους που διαθέτουν οι εθνικές αρχές και η Επιτροπή, το πρόγραμμα καλύπτει τις κυριότερες προτεραιότητες της πολιτικής της Κοινότητας, όσον αφορά: - την Οικονομική και Νομισματική Ένωση, - την ανταγωνιστικότητα, ανάπτυξη και απασχόληση, - τη διεύρυνση της Ευρωπαϊκής Ένωσης και εξασφαλίζει επίσης τη συνέχιση της υπάρχουσας στατιστικής υποστήριξης για τις αποφάσεις σε τομείς τρεχουσών πολιτικών και την κάλυψη των πρόσθετων απαιτήσεων που προκύπτουν από τις νέες κοινοτικές πρωτοβουλίες πολιτικής. Άρθρο 3 Το πρόγραμμα εκτελείται σύμφωνα με τους κανόνες και τις αρχές που ορίζονται στον κανονισμό (ΕΚ) αριθ. 322/97. Άρθρο 4 Κατά τη διάρκεια του τρίτου έτους εκτέλεσης του προγράμματος, η Επιτροπή θα εκπονήσει ενδιάμεση έκθεση η οποία θα παρουσιάζει το στάδιο ανάπτυξής του και θα την υποβάλει στην επιτροπή του στατιστικού προγράμματος. Στο τέλος της περιόδου που καλύπτεται από το πρόγραμμα, η Επιτροπή, έπειτα από διαβουλεύσεις με την επιτροπή του στατιστικού προγράμματος, υποβάλλει κατάλληλη έκθεση αξιολόγησης σχετικά με την εκτέλεση του προγράμματος, λαμβάνοντας υπόψη τις απόψεις ανεξάρτητων εμπειρογνωμόνων. Η έκθεση αυτή θα ολοκληρωθεί μέχρι το τέλος του 2003 και κατόπιν θα υποβληθεί στο Ευρωπαϊκό Κοινοβούλιο και στο Συμβούλιο. Άρθρο 5 Η παρούσα απόφαση απευθύνεται στα κράτη μέλη. Βρυξέλλες, 22 Δεκεμβρίου 1998.

Classification Labels:
1218
1219

Label Descriptions:
{"1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 4057
2469
2468
4602
427
4256

EuroVoc IDs (Expanded): 4057
2469
2468
4602
427
4256

Dataset Source: meu

Split: train